[{"text_idx": "#000004", "text": "Roedden ni\u2019n meddwl felly ei bod yn gyfle da i ni fwrw golwg no\u0302l ar un o berfformiadau mwyaf cofiadwy\u2019r Sesiwn o\u2019r gorffennol, sef hwnnw pan oedd y grw\u0302p gwallgof lleol, Anweledig, yn hedleinio\u2019r penwythnos yn 2003."}, {"text_idx": "#000008", "text": "Yn fuan wedyn, doedd hi\u2019n ddim syndod i ni ei gweld yn dechrau adeiladu gyrfa i\u2019w hun fel artist unigol, gan berfformio a rhyddhau cerddoriaeth dan ei henw llawn, gan gynnwys yr EP, Gan Bwyll, yn 2016."}, {"text_idx": "#000009", "text": "Ers llynedd mae wedi dechrau rhyddhau cerddoriaeth dan yr enw bachog, magi., gan ddechrau gyda\u2019r sengl \u2018Blaguro\u2019 ym mis Awst."}, {"text_idx": "#000010", "text": "Dilynwyd honno gan y trac \u2018Golau\u2019 a ryddhawyd ym mis Rhagfyr, a bellach mae wedi rhyddhau ei thrydedd sengl, \u2018Tyfu\u2019 ers dydd Gwener diwethaf."}, {"text_idx": "#000012", "text": "I gyd-fynd a\u0302 dyddiad rhyddhau\u2019r sengl, fe gyhoeddwyd y fideo sesiwn yma o magi. yn perfformio \u2018Tyfu\u2019 ar lwyfannau digidol cyfres Lw\u0302p, S4C, ddydd Gwener..."}, {"text_idx": "#000014", "text": "Mae heddiw yn ddiwrnod arwyddocaol yng ngyrfa\u2019r cerddor Gwenno Morgan, er ei bod wedi bod yn enw amlwg iawn dros yr wythnosau diwethaf."}, {"text_idx": "#000015", "text": "Mae enw Gwenno wedi bod ar wefusau pawb yn ddiweddar wrth iddi gyd-weithio\u2019n gyntaf gyda Sywel Nyw ar y sengl \u2018Dyfroedd Melys\u2019, a ryddhawyd ddiwedd mis Mawrth, ac yna gyda Mared ar y sengl \u2018Llif yr Awr\u2019 sydd allan ers wythnos gyntaf mis Ebrill."}, {"text_idx": "#000016", "text": "Yr wythnos yma, hi sy\u2019n cael y sylw i gyd wrth iddi ryddhau ei chynnyrch unigol cyntaf ar ffurf yr EP, Cyfnos."}, {"text_idx": "#000017", "text": "Cerddor a chynhyrchydd jazz amryddawn ydy Gwenno, ac mae\u2019r casgliad byr newydd yn un offerynnol. Mae un o\u2019r traciau, \u2018T\u2019 hefyd yn cael ei rhyddhau fel sengl a phrif drac yr EP heddiw."}, {"text_idx": "#000018", "text": "Er mai dros y mis diwethaf mae Gwenno wedi dod i sylw\u2019r mwyafrif o bobl mae\u2019n siw\u0302r, mae hi wedi bod ar radar y gwybodusion ers peth amser wrth iddi ddechrau cyhoeddi traciau ar Soundcloud yn ystod 2020."}, {"text_idx": "#000020", "text": "Er bod Gwenno\u2019n fwy cyfarwydd fel pianydd clasurol, mae wedi magu cariad at gyfansoddi a chydweithio gydag artistiaid eraill. Dechreuodd gyfansoddi a hunan gynhyrchu ei cherddoriaeth i hun ar ddechrau 2020 ar o\u0302l dychwelyd o flwyddyn dramor yn astudio yn Texas, UDA."}, {"text_idx": "#000022", "text": "Mae Gwenno wedi troi at gyfeillion talentog am gyfraniadau offerynnol ar rai o\u2019r caneuon gan gynnwys Henry Weekes \u2013 sacsoffonydd sy\u2019n byw yn Berlin, Yr Almaen ar \u2018Through the Space, Lara Wassenberg ar y viola ar y trac \u2018T\u2019, a George Topham ar y drymiau hefyd ar \u2018Through the Space\u2019."}, {"text_idx": "#000023", "text": "Mae\u2019n bum mlynedd ers i Rogue Jones ryddhau eu halbwm cyntaf, V U, ac i nodi\u2019r achlysur mae\u2019r grw\u0302p lliwgar yn rhyddhau fersiwn newydd o\u2019r casgliad ar ddiwedd y mis."}, {"text_idx": "#000024", "text": "Rydan ni wedi gweld tipyn o artistiaid Cymraeg yn cynnig eu caneuon i artistiaid eraill eu hail-gymysgu\u2019r ddiweddar, ac mae hynny wedi cynnwys gweld pobl fel Georgia Ruth ac Ani Glass yn rhyddhau EPs o ail-gymysgiadau caneuon eu halbyms llwyddiannus."}, {"text_idx": "#000025", "text": "Ond does dim cymaint o esiamplau o albyms llawn o ganeuon wedi\u2019u hail-gymysgu eto, felly gellir dadlau bod Rogue Jones yn torri tir newydd gyda\u2019r casgliad llawn yma o ganeuon V U sydd allan ar 30 Ebrill."}, {"text_idx": "#000027", "text": "\u201cEr bod y prosiect wedi bod ar waith ers peth amser, mae\u2019r flwyddyn ddiwetha\u2019 wedi rhoi\u2019r ffocws i\u2019w gwblhau ac estyn allan at gerddorion eraill mewn cyfnod mor ynysig\u201d meddai Ynyr Morgan Ifan o\u2019r band wrth drafod y broses o guradu\u2019r albwm."}, {"text_idx": "#000029", "text": "Fel tamaid i aros pryd, mae\u2019r grw\u0302p eisoes wedi rhyddhau fersiwn newydd y trac \u2018Pysgota\u2019 sydd wedi\u2019i ail-gymysgu gan Anelog."}, {"text_idx": "#000030", "text": "Y newyddion da pellach ydy bod albwm newydd sbon ar y gweill gan Rogue Jones hefyd, gyda gobaith o ryddhau\u2019n fuan yn o\u0302l Ynyr, sy\u2019n ychwanegu eu bod wedi cyd-redeg sesiynau recordio ail albwm y band gyda\u2019r prosiect ail-gymysgiadau."}, {"text_idx": "#000033", "text": "Mae ail gyfres o\u2019r podlediad \u2018Merched yn Gwneud Miwsig\u2019 bellach wedi dechrau, a\u2019r bennod gyntaf o\u2019r gyfres wedi\u2019i rhyddhau."}, {"text_idx": "#000034", "text": "Elan Evans sy\u2019n cyflwyno\u2019r gyfres sy\u2019n rhoi sylw arbennig i artistiaid cerddorol benywaidd ac fe gyhoeddwyd penodau\u2019r gyfres gyntaf yn bennaf yn ystod yr hydref llynedd, gydag un yn ymddangos fis Chwefror eleni."}, {"text_idx": "#000036", "text": "Yn y bennod gyntaf o\u2019r ail gyfres mae Elan yn sgwrsio gyda\u2019r cerddor o Aberystwyth, Georgia Ruth."}]